ইসরায়েলের ক্ষেপণাস্ত্র হামলার খবর ইরানের অস্বীকার
ইসরায়েলের একটি ক্ষেপণাস্ত্র ইরানে আঘাত হেনেছে বলে যুক্তরাষ্ট্রের দুই কর্মকর্তার বরাত দিয়ে শুক্রবার খবর প্রকাশ করেছে সিবিএস নিউজ। কিন্তু ইরানি এক কর্মকর্তা ওই খবর উড়িয়ে দিয়ে বলেছেন, ইরানে কোনো ক্ষেপণাস্ত্র আঘাত হানেনি।ওই কর্মকর্তা শুক্রবার বার্তা সংস্থা রয়টার্সকে বলেন, ইরানের মধ্যাঞ্চলের শহর ইসফাহানের একটি বিমানঘাঁটির কাছে বিস্ফোরণের যে শব্দ পাওয়া গেছে তার কারণ ইরানের আকাশ সুরক্ষা ব্যবস্থা সক্রিয় হয়ে ওঠা।। ইরানে কোনো ক্ষেপণাস্ত্র হামলা হয়নি।এদিকে, ইরানের রাষ্ট্রীয় সংবাদ মাধ্যমে রাজধানী তেহরানসহ বেশ কয়েকটি নগরীর আকাশ দিয়ে উড়োজাহাজ চলাচল বন্ধ করে দেওয়া হয়েছে বলে খবর প্রকাশ করা হয়েছে।গত শনিবার রাতে তিনশতাধিক ড্রোন ও ক্ষেপণাস্ত্র দিয়ে ইসরায়েলে হামলা চালিয়েছিল ইরান। যা নিয়ে এক সপ্তাহজুড়ে বিশ্ব রাজনীতিতে চরম উত্তেজনা বিরাজ করছে।  ধারণা করা হচ্ছে, ইসরায়েল যেকোনো মুহূর্তে ইরানে পাল্টা হামলা করতে পারে। আর তাতে মধ্যপ্রাচ্য জুড়ে ছড়িয়ে পড়তে পারে ভয়াবহ এক যুদ্ধ।

গত শনিবার রাতে তিনশতাধিক ড্রোন ও ক্ষেপণাস্ত্র দিয়ে ইসরায়েলে হামলা চালিয়েছিল ইরান। যা নিয়ে এক সপ্তাহজুড়ে বিশ্ব রাজনীতিতে চরম উত্তেজনা বিরাজ করছে।